1.10.2002 Euroopan yhteisöjen virallinen lehti L 263/3 KOMISSION ASETUS (EY) N:o 1730/2002, annettu 30 päivänä syyskuuta 2002, neuvoston asetuksen (EY) N:o 1408/2002 soveltamista koskevista yksityiskohtaisista säännöistä tietyille Unkarista tuotaville ruis- ja kauratuotteille yhteisön tariffikiintiöinä annettavien myönny- tysten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tariffikiintiöinä annettavista tiettyjä maataloustuotteita koskevista myönnytyksistä ja Unkarin Eu- rooppa-sopimuksessa vahvistettujen tiettyjen maatalousmyön- nytysten mukauttamisesta autonomisena siirtymätoimenpiteenä 29 päivänä heinäkuuta 2002 annetun neuvoston asetuksen (EY) N:o 1408/2002 (') ja erityisesti sen 1 artiklan 3 kohdan, sekä katsoo seuraavaa: (1) — Yhteisö on vahvistanut asetuksen (EY) N:o 1408/2002 säännösten mukaisesti jokaiselle markkinointivuodelle tullittomat tuontitariffikiintiöt, joista toinen koskee 2 000:ta tonnia ruista, ruisjauhoja, rukiista saatua rouhetta ja karkeaa jauhoa sekä ruispellettejä ja toinen 1 000:ta tonnia kauraa, kaurajauhoja, kaurasta saatua rouhetta ja karkeaa jauhoa sekä kaurapellettejä. (2) — Asetuksen (EY) N:o 1408/2002 2 artiklan 1 kohdan mukaan näitä tariffikiintiöitä on hallinnoitava tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöistä 2 päivänä heinäkuuta 1993 annetun komission asetuksen (ETY) N:o 2454/93 (?), sellaisena kuin se on viimeksi muutettuna asetuksella (EY) N:o 444/2002 (*), 308a, 308b ja 308c artiklan säännösten mukaisesti. Muita soveltamissäännöksiä ei tarvita. (3) — Asetuksen (EY) N:o 1408/2002 5 artiklassa säädetään, että näitä tariffikiintiöitä sovelletaan mainitun asetuksen 1 artiklan 3 kohdassa säädettyjen yksityiskohtaisten soveltamissääntöjen voimaantulopäivästä alkaen. Oikeus- varmuuden vuoksi olisi määriteltävä, minä päivänä kiintiöt avataan. (4) — Tässä asetuksessa säädetyt toimenpiteet ovat viljan hallin- tokomitean lausunnon mukaiset, ON ANTANUT TÄMÄN ASETUKSEN: 1 artikla Avataan asetuksen (EY) N:o 1408/2002 liitteessä A olevassa b kohdassa vahvistetut tariffikiintiöt, joiden järjestysnumerot ovat 09.5862 ja 09.5864. Komissio hallinnoi näitä tariffikiintiöitä asetuksen (ETY) N:o 2454/93 308a, 308b ja 308c artiklan säännösten mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 30 päivänä syyskuuta 2002. () EYVL L 205, 2.8.2002, s. 9. () EYVL L 253, 11.10.1993, s. 1. () EYVL L 68, 12.3.2002, s. 11. Komission puolesta Franz FISCHLER Komission jäsen